
Според Закона за управление на етажната собственост, собствениците имат задължение да не извършват дейности в общите части на сградата, включително и по фасадата, които нарушават тяхната цялост и архитектурен вид, носимоспособността, устойчивостта на строителната конструкция, пожарната безопасност или безопасното ползване на сградата. В същото време много хора поставят външна топлоизолация на апартаменти от жилищни сгради в етажна собственост и такава услуга се предлага свободно от фирмите занимаващи се с тази дейност. Прочетох и информация, че самостоятелно саниране е възможно при одобрение от управителния съвет. Можете ли да изясните какво трябва да се направи, за да се реализира поставянето на топлоизолация на апартамент?


 

Как мога да санирам самостоятелно жилището си?
==============================================

 

Съгласно чл. 11, ал. 1, т. 10, б. м от ЗУЕС общото събрание взема решения по други въпроси, касаещи управлението на общите части. Фасадата и външните стени следва да се разглеждат като обща част, така чл. 38 от Закона за собствеността – при сгради, в които етажи или части от етажи принадлежат на различни собственици, общи на всички собственици са земята, върху която е построена сградата, дворът, основите, външните стени, вътрешните разделителни стени между отделните части, вътрешните носещи стени, колоните, трегерите, плочите, гредоредите, стълбите, площадките, покривите, стените между таванските и избените помещения на отделните собственици, комините, външните входни врати на сградата и вратите към общи тавански и избени помещения, главните линии на всички видове инсталации и централните им уредби, асансьорите, водосточните тръби, жилището на портиера и всичко друго, което по естеството си или по предназначение служи за общо ползуване.


Поздрави,  

адв. Николина Митова  

тел. 0898 303092


